[{"text_idx": "#000000", "text": "La flughaveno Tegel (TXL) definitive estas historio. Dimanc\u0302e, la 8an de novembro 2020 forflugis la lasta aviadilo (Airbus A 320) al Parizo (AF1235) planita por 15:00 h, fakte 15:39 h. Finfine ekfunkcias la nova c\u0302efurba flughaveno BER post diversaj problemoj."}, {"text_idx": "#000001", "text": "Multaj Esperantistoj konas Tegel pro siaj vizitoj en Berlino. Precipe okaze de la Univesala Kongreso (84a UK) en la jaro 1999 la partoprenantoj de aliaj kontinentoj uzis aviadilojn."}, {"text_idx": "#000002", "text": "Unu el la fruaj produktoj de la eldonejo Mondial \u2013 nun en New York \u2013 estis eldonita: \u00bbPraktika pos\u0302gvidilo por esperantistoj\u00ab kun utilaj informoj por malkovri la urbon ekster la kongresejo ICC. Pri Tegel legeblas:"}, {"text_idx": "#000003", "text": "Sur pag\u0302o 30 estis informoj pri la aliaj flughavenoj, de kiuj en 1999 funkciis tri:"}, {"text_idx": "#000004", "text": "Dum la okcidentberlina epoko multaj esperantistoj preferis vojag\u0302i aviadile por eviti la g\u0302enojn de la \u00bbTransit\u00ab sur la stratoj tra GDR au\u0306 la vagonaron de la \u00bbDeutschen Reichsbahn\u00ab."}, {"text_idx": "#000005", "text": "Por la kontaktoj kun la socialisma mondo ekzistis la flughaveno Scho\u0308nefeld sur la teritorio de GDR, kiu g\u0302is hodiau\u0306 ekzistas kaj nun estas \u00bbTerminal 5\u00ab de la nova flughaveno BER kun la nomo \u00bbWilly Brandt\u00ab ( \u00bbTerminal 1+2\u00ab )."}, {"text_idx": "#000006", "text": "Tio povas kau\u0306zi konfuzon, c\u0302ar oni ne povas piede pasi inter la du partoj, sed devas uzi buson au\u0306 S-Bahn (S45, S9)."}, {"text_idx": "#000007", "text": "Kiel avantag\u0302o de la nova flughaveno oni substrekas, ke g\u0302i havas \u2013 kontraste al Tegel \u2013 komfortan ligon sur reloj. La S-Bahn el la urbocentro kaj Spandau havas finstacion sub la Terminal 1. Tie ankau\u0306 estas regionaj trajnoj kaj perspektive ICE de diversaj germanaj urboj."}, {"text_idx": "#000008", "text": "Da ligoj kaj la tempobezono dum al malferma periodo:"}]